Galleniare

Gallëniar è në chëmun ë 1.279 abbëtand ë la prëvingia ë Frësënon end a gl Lazzië.
Ggiugrafía físëca
Tërrëtòrië
Gallëniar, 558 m. n.l.m., zë tròva ngim'a në còll end a la Vall ë Comin. Gl tërrëtòrië ë gl chëmun, pë la cchiù part fatt ë cullin, è attravërzat da gl Rëmmiòll, chë sbòcca end a gl Mèlfa a man ritta.

Tra lë cullin, gl Colle Pistillo 535 m., Colle Parto 465 m., Colle Sgaglioffa 466 m., Colle Ippolito 531 m., Colle Capoccia 530 m. e Colle Maggio 463 m.Sistema informativo regionale

Clima
Classëfëcazzion Climátëca: zzòna E, 2131 GR/G

Štòria
Gl bburië ë Gallëniar è nëmmënat pë la prima vòta a gl 1023,  è štat chëštruit, faštima, da gl cond ë Sòra. A gl 1067 passètt a gl cond ë Aquin. A gl XIII sèculë, fòtt criat gl Sanduarië ë Sand Gëlard, c'addëvëndètt mburtand grazië a lë tand dënaziun. 

 Nnërëfëcienz 
Ciendr stratëggicamènd mburtand, gl qual gl sëldat tëdisch në pëgliárënë pussèss pë nghiëvà lë trupp alleat ngim'a la linea Gustav, fòtt bumbardat assá e cë fúrënë në muar ë muort e cas spallat. La pëpëlazzion, chëštretta a lassà lë cas e a sfëllà ngim'a lë mëndagn, sapètt rësišt, chë dignità e curagg, a gl patëmiend ë la uèrra.

Mënëmend e pòšt da ì a vëdé
Architëttur rëlëggios
Madònna ë Cannit
La chëmunëtà è sèmb štata dëvòta alla madònna nera ë Cannit, vënërata a gl puaés vëcin ë Sëttëfrat. Gl pëllërin chë në viev da lë prëving ë Frësënon, L'Áquëla, Ssèrnia, Latina e Caserta tiev pruopia a Gallëniar në pund andó zë puonn ngundrà.

Sand Gëlard
La chièsa prëngëpal, chë tè gl nom ë gl patron ë Gallëniar, San Gëlard ë Silions, eva pur essa gl pund d'arriv ë n'andich pëllërënagg.

 Sëcëtà 
 Spèc andich 
Bambëniegl
Gallëniar è mèta ë pëllërënagg pëcché ícëca apparètt gl Bambëniegl a na citra, Gësëppina Norcia, a gl 1947. A gl 1975 fòtt chëštruita na cappèlla ë sídëcë mètr quadr dalla mamma ë Gësëppina. Ícëca, a gl muès ë maj appariérënë a Gësëppina: Ggësù, la Madònna e Sand Mëchèl Arcángëlë, chë cë  diérënë na "mëssion ë salëvezza". 

Cultura
Cucina
Vin DOC
Dend a gl tërrëtòrië chëmunal zë prëdúcënë vin rëgulamëndat da gl dëscëplënar Atina DOC.

 Gallënares ciélëbrë 
Lërit Apruzzese, giurišta, nat a Gallëniar a gl 1765.
Fèšt
 Fèšta ë lë Vin, na fèšta ë gl Cabbërnè e ë lë vin paesan;

Víë
Gl  tërrëtòrië chëmunal è attravërzat dalla Štrada  rëggiunal 509 Forca d'Ácërë (SR 509), na vòta štrada štatal, chë riogn Uop (AQ) a Casin.

 Ammënëštrazzion 
Ávëtë nëtizië ammënëštrativ
Fa part ë la Chëmunëtà Mëndana Vall ë Comin e ë gl Consorzio di bonifica Conca di Sora.

Spòrt
 A.S.D. Real Gallinaro è la scuadra ë calc.

 Annëtaziun 

 Libbr 
Celestino, Domenico: "Gallinaro: venti secoli sulla collina". Cassino, 1978.

 Jond ë fòr 
 Pro Loco

 *